Andreína Bocchino

Andreína Celeste Marina Bocchino (Ensenada, Argentina, 1915eko urtarrilaren 28a - La Plata, 2001eko apirilaren 15a) argentinar paleontologoa izan zen, ornodunen paleontologian egindako lanagatik ezaguna. 1957an Ameghiniana paleontologian espezializatutako aldizkari argentinarrean argitaratutako lehen artikuluaren egilea izan zen. Argentinako Paleontologia Elkarteko lehendakariordea izan zen 1965ean. 

 Biografia 
1942an Natur Zientzietako doktore titulua lortu zuen La Platako Unibertsitate Nazionalean, Los didélfidos fósiles argentinos tesiarekin, Ángel Cabrera Latorreren zuzendaritzapean.

La Platako Museoan egin zituen ikerketa lanak. 

1959an, Rosendo Pascualen proiektua lagundu zuen irakasle gisa, Natura Zientzien Fakultateko Ornodunen Paleontologiako Lizentziatura eta La Platako Unibertsitate Nazionaleko Museoa sortzeko. La Platako Museoko  Ornodunen Paleontologia Dibisioko Laborategiko buru bihurtu zen 1964an.

1965ean sortu zen Argentinako Paleontologia Elkarteko (APA) presidenteordea izan zen lehen emakumea izan zen. Hiru aldiz izan zen lehendakariorde: 1965-1967, 1967-1969 eta 1972-1973.  Halaber, 1955-1956ko behin-behineko zuzendaritza-batzordeko kide izan zen, eta hiru alditan (1957-1958, 1959-1961, 1961-1963), diruzainordea.

Bere ibilbidean, arrainei eta ugaztun fosilei buruzko hainbat lan argitaratu zituen, besteak beste, paleontologian espezializatutako Ameghiniana aldizkariak argitaratutako lehen artikulua. Espezieak ere izendatu zituen: Propygidium primaevus 1964an, Luisiella inexcutata 1967an, Neosemiuonotus puntanus 1973an, Lepidotes pusillus 1973an, Austrolepidotes cuyanus 1974an eta Macromesodon agrioensis 1977an. Espezie horietako batzuk gerora berrikusi eta beste taxon batzuei esleitu zitzaizkien.

Bere lanetako batzuk  Andreina Bocchino de Ringuelet bezala sinatu zituen, bere ezkon-abizena barne.

 Argitalpenak 

 Bocchino de Ringuelet, A. Estudio del genero Chasicotherium Cabrera y Kraglievich 1931 (Notoungulata - Homaldotheriidae) - Ameghiniana, 1957. 1. liburukia, 1-2 zkia.
 Pascual, R., Bocchino, A., 1963, Un nuevo boriénido, Borhyaeninae (Marsupialia) del Plioceno media de Hidalgo (La Pampa). — 3(4):97-107
 Bocchino de Ringuelet, A., 1964, Sobre un Pygidiidae (Pisces, Silurivormes) del Eoceno de Río Negro. 3(7):185-189.
 Bocchino de Ringuelet, A., 1966. Luisiella inexcutata gen. et sp. nov. (Clupeiformes, Dussumierit dae), del Cretácico del Rio Chubut, Argentina. (Comunicación), — 4(10):387.
 Bocchino de Ringuelet, A. Luisiella inexcutata gen. Et sp. Nov. (pisces, clupeiformes, dussumieriidae) del Jurásico superior de la provincia de Chubut, Argentina) - Ameghiniana, 1967. 5. liburukia, 2. zk.
 Bocchino de Ringuelet, A., 1967. Designación de lectotipos de peces fosiles argentinos y observaciones críticas. — 5(5):179-180.
 Bocchino de Ringuelet, A. Algunos peces fósiles del denominado patagoniano del oeste de Chubut, Argentina – Ameghiniana aldizkaria , 1971. 8. lib. 1 zkia.
 Bocchino de Ringuelet, Semionotidae (pisces, holostei, semionotiformes) de la formación Lagarcito (Jurásico Superior), San Luis, ArgentinaAmeghiniana, 1973. 6. 10. lib. 3. zkia.
 Bocchino de Ringuelet, A. (9), 1974. Australepidotes cuyanus gen. et sp. nov. y otros restos de peces fósiles de la Formación Lagarcito (? Jurásico superior), San Luis, Argentina. 11(3):237-248.
 Un nuevo gyrodontidae (pisces, holostei, pycnodontiformes) de la formación agrio (Cretácico inferior) de la provincia de Neuquén, Argentina - Ameghiniana, 1977. 14. lib. 1-4 zkia.
 Revisión de los osteichthyes fósiles de la Republica Argentina 1. Identidad de tharrias feruglioi bordas 1943 y oligopleurus groeberi bordas 1943 Ameghiniana, 1978. 6. Lib. 3-4 zkia.

 Erreferentziak 

 Kanpo estekak 

Kategoria:Argentinako paleontologoak
Kategoria:Emakume irakasleak
Kategoria:Emakume zientzialariak